Zakon o popisu plemićkih obitelji sa nasljednim pravom glasa (virilisti) u Saboru (1890)
Zakon

od 9. siečnja 1891.

o provedbi  §. 10. zakona od 29. rujna 1888., kojim se preinačuju nekoje ustanove zak. čl. II. 1870. ob uredjenju sabora kraljevinah Hrvatske, 
Slavonije i Dalmacije

MI FRANJO JOSIP PRVI

po milosti božjoj cesar Austrijanski; kralj Češki, itd. i apostolski kralj kraljevinah Ugarske, Hrvatske, Slavonije i Dalmacije

potvrdjujemo predloženi nam u osnovi po hrvatsko-slavonsko-dalmatinskom saboru

zakon

o provedbi  §. 10. zakona od 29. rujna 1888., kojim se preinačuju nekoje ustanove 
zak. čl. II. 1870. ob uredjenju sabora kraljevinah Hrvatske,Slavonije i Dalmacije.

§. 1.

Imenik onih kneževskih, grofovskih i barunskih obiteljih, kojim su članovi dosele uživali pravo glasa na saboru, uzakonjuje se na osnovu §. 10. zakona od 29. rujna 1888., kojim se preinačuju nekoje ustanove zak. čl. II. 1870. ob uredjenju sabora kraljevinah Hrvatske, Slavonije i Dalmacije ovako:

I. Knezovi:

 1. Batthyány-Stratmann, vlastnik imanja Ludbreg;
 2. Odeschalchi, vlastnik imanja Ilok.

II. Grofovi:

 3. Bombelles, vlastnik imanja Opeka-Zelendvor;
 4. Chotek, vlastnik imanja Čerević;
 5. Draskovich, vlastnik imanja Trakošćan, Bisag, Vel. Bukovec i Dugoselo;
 6. Eltz-Kempenih, vlastnik imanja Vukovar;
 7. Erdödy, vlastnik imanja Novimarof, Jaska, Varaždin;
 8. Jankovich, vlastnik imanja Cabuna, Graduša i Voćin;
 9. Karácsony, vlastnik imanja Kamenica, Ledinci;
10. Keglevich, vlastnik imanja Lobor;
11. Khuen-Belasi, vlastnik imanja Nuštar;
12. Nugent, vlastnik imanja Bosiljevo, Kastel;
13. Orsich, vlastnik imanja Popovec, Stubica, Jurketinec;
14. Pallfy, vlastnik imanja Lupinjak, Čret;
15. Pejacsevich, vlastnik imanja Našice, Podgorač, Retfala i Ruma.

III. Baruni:

16. Edelsheim Gyulai, vlastnik imanja Brezovica;
17. Inkey, vlastnik imanja Rasinja;
18. Jellachich, vlastnik imanja Novidvori;
19. Kavanagh-Ballyane, vlastnik imanja Prišlin;
20. Kulmer, vlastnik imanja Orehovica, Šestine;
21. Ottenfels-Gschwind, vlastnik imanja Horvatska;
22. Rauch, vlastnik imanja Lužnica, Kupljenovo, Pušća, Vukšinec, Andraševec, Karivaroš,
 Dobri zdenci, Slavetić, Šišljavić i Martijanec.

§. 2.

Kad stupi u kriepost zakon od 29. rujna 1888. o preinaci nekojih ustanovah zakonskog članka II.: 1870. ob uredjenju sabora kraljevinah Hrvatske, Slavonije i Dalmacije: osnovati će se za one obitelji, kojih članove ide osobno pravo glasa u saboru, obiteljska knjiga u dva istovjetna primjerka sašita, te brojevi providjena.
Jedan primjerak knjige čuvati će se u arkivu saborskom, drugi pako u zemaljskom arkivu. Kojega da bude oblika obiteljska knjiga, kako uradjena, i koje da joj budu rubrike, ustanoviti će sporazumno predsjednik sabora i ban. Knjiga providjeti će se podpisom i uredovnim pečatom predsjednika i jednoga bilježnika saborskoga, zatim bana i zemaljskoga arkivara.

§. 3.

U obiteljsku knjigu upisat će se najprije imena svih obiteljih navedenih u §. 1. ovoga zakona, a iza njih unosit će se u nju uz podpis predsjednika i bilježnika saborskoga u jednom primjerku, te bana i zemaljskoga arkivara u drugom primjerku imena onih kneževskih, grofovskih i barunskih obitelji, odnosno njihovih članovah, koji kasnije na osnovu §. 4. zakona od 29. rujna 1888. zadobiju osobno pravo glasa na saboru.

§. 4.

U posljednjoj sjetidbi svakoga sabora podnieti će ban saboru za inartikulaciju imena onih obiteljih, koje su medjutim prema §. 4. zakona od 29. rujna 1888. dobile osobno pravo glasa na saboru.

§. 5.

Županijske oblasti i gradska poglavarstva držat će u evidenciji stalno u njihovom području obitavajuće članove velikaških obiteljih, koje imaju osobno pravo glasa na saboru, te su dužni prijaviti banu, čim koji član ovih obiteljih umre, a ponapose čim koja obitelj u mužkom koljenu izumre.
Stigne li službena prijava, da su izumrli potomci u mužkom koljenu koje obitelji, izdati će predsjednik sabora zajedno sa banom izrok u službenom listu pozivom, neka oni, koji poriču, da je obitelj izumrla, to dokažu za 6 mjesecih, računajuć od dana, kada je izrok proglašen. Kad mine taj rok, a prijave nije bilo, ili se ova ne uzmogne držati opravdanom, ubilježit će se u odnosnoj rubrici obiteljske knjige, da su potpomci u mužkom koljenu izumrli, te se izbrisati ime, ali tako, da i nadalje bude čitljivim. Brisanje obavljati će se istimi onimi formaliteti, koje su opredieljene za upisivanje.

 §. 6.

Provedba ovoga zakona povjerava se banu.

Dano u Beču dne devetoga siečnja godine hiljadu osam sto i devetdeset i prva.

  (M. P.)  Franjo Josip v.r.'

  Imbro Josipović v.r.
  Dragutin grof Khuen-Héderváry v.r.

Österreich Nationalbibliothek

 Izvori za hrvatsku povijest Pravna povijest  Hrvatska povijest  Povijest  19. stoljeće  Pravo